CELEX: 62018CN0302
Language: el
Date: 2018-05-04 00:00:00
Title: Υπόθεση C-302/18: Αίτηση προδικαστικής αποφάσεως την οποία υπέβαλε το Raad voor Vreemdelingenbetwistingen (Βέλγιο) στις 4 Μαΐου 2018 — X κατά Belgische Staat

201807200372013542018/C 276/283022018CJC27620180806EL01ELINFO_JUDICIAL20180504202011Υπόθεση C-302/18: Αίτηση προδικαστικής αποφάσεως την οποία υπέβαλε το Raad voor Vreemdelingenbetwistingen (Βέλγιο) στις 4 Μαΐου 2018 — X κατά Belgische Staat
 ---documentbreak--- C2762018EL2010120180504EL0028201201Αίτηση προδικαστικής αποφάσεως την οποία υπέβαλε το Raad voor Vreemdelingenbetwistingen (Βέλγιο) στις 4 Μαΐου 2018 — X κατά Belgische Staat
   (Υπόθεση C-302/18)2018/C 276/28Γλώσσα διαδικασίας: η ολλανδική
      Αιτούν δικαστήριο
   
   Raad voor Vreemdelingenbetwistingen
   
      Διάδικοι στην υπόθεση της κύριας δίκης
   
   
      Προσφεύγων: X
   
      Καθού: Belgische Staat
   
      Προδικαστικά ερωτήματα
   
   
            1)
         
         
            Έχει το άρθρο 5, παράγραφος 1, στοιχείο α', της οδηγίας 2003/109/ΕΚ (
                  1
               ), το οποίο ορίζει (μεταξύ άλλων) ότι για την απόκτηση του καθεστώτος του επί μακρόν διαμένοντος ο υπήκοος τρίτης χώρας πρέπει να προσκομίσει αποδεικτικά στοιχεία ότι «διαθέτει» για τον ίδιο και για τα εξαρτώμενα από αυτόν μέλη της οικογενείας του σταθερούς και τακτικούς πόρους, επαρκείς για τη συντήρηση του ιδίου και των μελών της οικογενείας του, χωρίς να απαιτείται προσφυγή στο σύστημα κοινωνικής αρωγής του οικείου κράτους μέλους, την έννοια ότι αφορά μόνον «ίδιους πόρους» του υπηκόου τρίτης χώρας;
         
      
            2)
         
         
            Ή μήπως αρκεί συναφώς να διαθέτει ο υπήκοος τρίτης χώρας αυτούς τους πόρους, χωρίς να επιβάλλεται καμία υποχρέωση ως προς την προέλευση των πόρων αυτών, με αποτέλεσμα αυτοί να μπορούν να τεθούν επίσης στη διάθεση του υπηκόου τρίτης χώρας από μέλος της οικογενείας του ή από άλλον τρίτο;
         
      
            3)
         
         
            Σε περίπτωση που η απάντηση στο προηγούμενο ερώτημα είναι καταφατική, αρκεί σε αυτήν την περίπτωση, για να αποδειχθεί ότι ο αιτών μπορεί να διαθέτει πόρους, κατά την έννοια του άρθρου 5, παράγραφος 1, στοιχείο α', της οδηγίας 2003/109/ΕΚ, μια υπογεγραμμένη από τρίτο δέσμευση αναλήψεως ευθύνης, με την οποία αυτός ο τρίτος δεσμεύεται ότι θα μεριμνήσει προκειμένου ο αιτών τη χορήγηση του καθεστώτος του επί μακρόν διαμένοντος να «διαθέτει για τον ίδιο και για τα εξαρτώμενα από αυτόν μέλη της οικογενείας του σταθερούς και τακτικούς πόρους, επαρκείς για τη συντήρηση του ιδίου και των μελών της οικογενείας του, ώστε να μην επιβαρύνονται τα δημόσια οικονομικά του κράτους»;
         
      (
         1
      )	Οδηγία 2003/109/ΕΚ του Συμβουλίου, της 25ης Νοεμβρίου 2003, σχετικά με το καθεστώς υπηκόων τρίτων χωρών οι οποίοι είναι επί μακρόν διαμένοντες (ΕΕ 2004, L 16, σ. 44).